আমীমুল ইহসান
মুফতী সাইয়্যেদ মুহাম্মাদ আমীমুল ইহসান বারকাতী (আরবি: مفتى سيد محمد عميم الاحسان بركتى) ছিলেন বাংলাদেশের বিশিষ্ট মুসলিম পণ্ডিত। তিনি কলকাতা আলিয়া ও ঢাকা আলিয়ায় শিক্ষকতা করেছিলেন। এছাড়া তিনি বাংলাদেশের জাতীয় মসজিদ বায়তুল মুকাররমের প্রথম খতিব (১৯৬৪-১৯৭৪) ছিলেন। তার বই আরব বিশ্বে ও উপমহাদেশের বিভিন্ন শ্রেণীর পাঠ্য পুস্তকের অন্তর্ভুক্ত রয়েছে এবং বাংলাদেশের ঢাকা বিশ্ববিদ্যালয়, রাজশাহী বিশ্ববিদ্যালয়, চট্টগ্রাম বিশ্ববিদ্যালয়, ইসলামী বিশ্ববিদ্যালয়ের আরবি ও ইসলামের ইতিহাস বিভাগের সিলেবাস ভুক্ত রয়েছে।